0011.xml
بھارت نے آسٹریلیا کو چار وکٹوں سے ہرا کر اے ٹیم ون ڈے سیریز جیت لی
ڈارون۔02 اگست (اے پی پی) بھارت نے آسٹریلیا کو چار وکٹوں سے شکست دے کر اے ٹیم ون ڈے سیریز جیت لی۔ فیصلہ کن معرکے میں بھارتی اے ٹیم نے آسٹریلیا اے کی طرف سے دیا گیا 275 رنز کا ہدف 49 ویں اوور میں 6 وکٹوں کے نقصان پر حاصل کر لیا، کیدار جادیو، منوج تیواری اور رشی دھون نے نصف سنچریاں سکور کیں۔ آسٹریلوی قائد کیمرون وائٹ کی 137 رنز کی اننگز رائیگاں گئی۔ تفصیلات کے مطابق گزشتہ روز کھیلے گئے اے ٹیم ون ڈے سیریز کے فائنل میں آسٹریلیا اے نے ٹاس جیت کر پہلے بیٹنگ کا فیصلہ کیا اور مقررہ 50 اوورز میں 5 وکٹوں کے نقصان پر 274 رنز بنائے۔ کیمرون وائٹ نے شاندار بیٹنگ کا مظاہرہ کیا اور 137 رنز بنائے۔ فلپ ہیوز 51 رنز کے ساتھ دوسرے نمایاں بلے باز رہے۔ بھارت کی جانب سے دھول کلکرنی نے تین وکٹیں حاصل کیں۔ جواب میں بھارت اے نے ہدف 48.4 اوورز میں 6 وکٹوں کے نقصان پر حاصل کر لیا۔ کیدار جادیو نے 78 اور منوج تیواری نے 50 رنز کی عمدہ اننگز کھیلی، آخر میں رشی دھون نے 56 اور اکشر پاٹیل نے 45 رنز کی ناقابل شکست اننگز کھیل کر بھارت کی فتح میں اہم کردار ادا کیا۔ آسٹریلیا کی جانب سے بین کٹنگ نے 3 کھلاڑیوں کو آؤٹ کیا۔
APP
02.08.14
0011p.xml
چار ملکی ون ڈے سیریز انڈیا اے نے جیت لی
ڈارون (نیٹ نیوز) انڈیا اے نے چار ملکی ون ڈے سیریز کے فائنل میں آسٹریلیا اے کہ چار وکٹوں سے شکست دے کر سیریز اپنے نام کر لی۔فائنل مقابلے میں آسٹریلیا اے ٹیم نے ٹاس جیت کر پہلے بیٹنگ کا فیصلہ کیا۔آسٹریلیا اے کی ٹیم نے مقررہ پچاس اوورز میں پانچ وکٹوں کے نقصان پر 274 رنز سکور کئے اور بھارت کو جیتنے کے لئے 275 رنز کا ہدف دیا۔آسٹریلیا اے کے اوپنر کیمرون وائٹ نے شاندار بیٹنگ کرتے ہوئے سنچری سکور کی اور150 گیندوں پر دس چوکوں اور پانچ چھکوں کی مدد سے137 رنز سکور کئے۔فلپ ہگز نے نصف سنچری سکور کی اور تین چوکوں کی مدد سے51 رنز سکور کئے۔الیکس ڈولن 24اور بین کٹنگ35 رنز بنا کر نمایاں بیٹسمین رہے۔ انڈیا اے کے باؤلر دھاول کلکرنی نے دس اوورز میں 51 رنز دے کر تین وکٹیں حاصل کیں۔
daily_waqt
03.08.14